钦定古今图书集成/方舆汇编/职方典/第1274卷 > 永州府关梁考 府县志合载
## 钦定古今图书集成/方舆汇编/职方典/第1274卷 > 永州府关梁考 府县志合载

本府。〈零陵县附郭。〉

平政桥　在正西门外，旧名“济川” ，即古黄叶渡也。元时造舟为梁，后废，仍设舟以渡。明万历辛卯五月二十七日，复造舟为桥，名曰“浮桥。” 桥有《记》，勒石于正西门左。

瑞莲桥　在城内谯楼前，其上即古花月楼也。宋陶弼有诗。

临湘桥　在县北五里。成化间，知府谢芳建。接履桥　在县北。昔传唐仙堕履于桥，故名。愚溪桥　在河西里许。跨愚溪之口，合于潇水。柳宗元《八愚》之一。

五马桥　在县西七十里，入粤孔道。嘉靖九年，知府莘阴赵儒改建。郡人朱衮有铭。

芜江桥　在城东四里，今名茅江，《柳宗元记》名曰“芜江。”

练江桥　在县西南四十五里，水汇愚溪。田山玉曰：“桥名练江。” 予甚爱其名也，《郡志》所未载。梅谿之径由桥而入，桥下镌“古梅溪洞” 四字。江底皆石，与钴𬭁无异。游人坐其上，平畴旷野，可以远眺，如身寄图画之中。

高林桥　在城西十五里。

仙人桥　在城东十里

庆桥　：在城北二十里。

沙江桥　在西五十里

月桥　在西北三十里

大桥　在北六十里

竹笪桥　：在城东北十里。

高墩桥　在城西二十里。

鹧鸪桥　在福田乡

东乡桥　蒋本厚曰：“桥去城西六十里，粤西大道，叠木为之，长数十丈，覆以瓦屋，围以木栏，望之如飞虹、如卧螭，东西二江合流于下，以汇湘水，凭栏远眺，可以永日。”

水字桥　，去城西南四十五里。水之源，出戴花山，曲折奔流，汇于湘。《黄佳色记》曰：“桥之南约十馀步，石齿棱棱，纤若指，锐若戟，森森若林。水从石窦中流出，淙淙作箜篌声。桥横于中，水绕左右，形类水字，故名之。桥傍峭壁，黄山谷有题识，今剥蚀不能读。桥北行二十步，有浮山，方广十亩，环山皆水，环水皆石。中有古庙” ，神最灵，每祈祷辄应。庙之前后左右，老梅扶疏，丹枫历乱，红妆临水，嫣然欲笑。偕客游之，恍疑洞口桃花，渔郎入武陵时也。

三元桥　在城西南七十里，旧名“火烧桥” ，架木为之。耆民蒋国卿于崇祯十年捐银五百两改砌石桥。男生员蒋日蔚、孙生员蒋畇生，又于康熙辛酉年捐银重修。

黄叶渡　在城正西门外。

保安渡　在保安门外，今废。

百家渡　在正南门外百家滩下。

南津渡　在正南门外五里。

矮子渡　在城南二十里。

湘口渡　在城北十里。即湘口驿。

高溪渡　在城北七十里。

沙坪渡　在城西北十里。

东乡渡　在县西六十里。

祁阳县

东江桥　在潇湘门外，祁水合流于此。明百户张应奎、曾仕杰架造，知府范之箴题坊“飞虹利涉。” 明万历元年，知府王奉题以“东江永济” 《耒溪》云：应奎慷慨倜傥，力产千亩，分给诸弟，遇事以义激之辄应。仕杰才不逮张，而可驱之以义，其视厚赀薄名甘琐秽之流则耻矣。

大兴桥　在飞虹桥畔小溪。贡生曾守约造。枫林桥　在县东北十里。义民谭至文募造几成，为洪水冲破。后张应奎、曾仕杰各出金五百馀两续成之。竖坊二座。知府赵儒为题“枫林永济” 四字。

下马渡桥　在县东十里。丁亥年，圮于江涨。顺治十七年，邑民移架上游。前道张登云属知县孙斌募成之。浮屠香林，始终是役。

渡香桥　在浯溪寺前

望仙桥　：在县治东十五里，通白鹤山。

大桥　在县东北，官道二十五里。

烟竹桥　在县西北三十里。

罐头桥　在县北四十里。

谭家桥　在县东北三十里。

大营桥　在县东北五十里。

鱼子桥　在县西北五十里。

大忠桥　在县南六十里。己丑秋八月中，明检讨姚大复殉节于此，子姚齐郭救父，并死之。父子忠孝，遇风雨晦暝，尝见英异，土人欲建祠未果。桥旧名“大忠” ，或天以其名旌之也。

黄土桥　在县东北，官道六十里。

乌符桥　在黄土桥南

洪桥　在县东北官道七十里。

寿源桥　去县八十里马江埠。邑人周森立“马步桥　” ，在县东八十里。

大田桥　在县西北，官道九十里。

新渡桥　在县北五十里。

太平桥　在县北六十里。

烟江桥　在县北七十里。

双江桥　大小两渡，一跨馀溪，一在烟江。蒋家桥　在县西北一百里。

龙泉桥　在县东一百里归阳市上游。青、白两江会流，从此入湘江，江南为龙泉庵。

四仙桥　在归阳大桥之左。弘治二十一年桥成。时值永郡守丞、别驾司李四公同登此桥，因以《四仙志》名。邑人申都建真武殿于桥阴。福星桥　，在县东北一百二十里。

新桥　在县南二里

石井桥　：去县治四十里。

下里桥　在县北五十里。

贺家桥　　、查林桥　，二桥相去里许。

东富桥　在县北八十里。

百丈桥　在县东二十里栗木铺。

牛头桥　在县北八十里。

荷叶渡桥　在县北五里。

青云桥　在儒学左科第坊前。钱中选重修。“攀桂” 桥　在青云桥上。钱中选重修。

接云桥　在青云桥左，钱中选立。

步蟾桥　在儒学右，钱中选修。

潇湘桥　在潇湘门右，陈志聪立，钱中选重修。望浯桥　在县西南一里，俗云“杨家桥。”

渡春桥　在渡春门外塘头街口。

暗香桥　在县治东北三里梅庄之右。

南渡　在长乐门外，永道官津。岁一造舟，渡子每月靡费不赀，议者谓不如浮梁为省。然渡在邑上游，当狮子洑，迅险缆舟不易。顺治间，大将军马步兵数万经祁，知县孙斌预架浮桥，驯束马骑，一跃而过，民无所扰。过此舣舟仍前。浯溪渡　在县西南五里，元刺史寒泉之下，当中宫禅院，古千佛阁基址。附近有文姓者，初赁一椽，岁久自擅，侵占祗园。己酉春，县令躬行履勘，寒泉一带水，皆漫郎宅地。江崖峭壁，上泐六字佛名，忽从藓土中洗出。

白沙洲渡　在县东里许。馀溪汇各溪涧水，曲折百里，与大江会。

鹁鸠渡　在县东十里

白水渡　在县东六十里。

瓦窑渡　在县北二里小江。

东安县

沈公桥　在南门外。知县沈孟仪建，今废。登云桥　在儒学左。明嘉靖十八年知县蒋琭建。上覆以屋，二十五楹。知县罗文奎建。

皇清知县王基鸿，于顺治十四年重修，康熙十八年

逃兵焚毁。二十一年，知县程云翀重建。

步云桥　在县西詹村

博济桥　在县北宣义乡。

芦洪桥　在巡司右

浪石桥　在结陂市

南江桥　“邑民” 唐子松、周良卿同建。

西江桥　在县北九十里。

宥江桥　在县北四十里。邑民刘德辉建，知县朱应辰重建，有记。

白牙桥　在县东二十里。

永安桥　在清溪寺前

义溪桥　在宣义中乡。乡民邓光彬建。

学士桥　在恭中，邑民唐以珍建。

泰和桥　在阳江源，邑民陈海建。

福惠桥　在县西。邑民文友忠建，即“鲸江桥。” 广利桥　在县西二十里，又名“花桥。” 邑民文世昌、世宝同建。

官田桥　去县二十里

福正桥　在三都

滥桥　在芦洪下。知县朱应辰重修。

石期桥　在邑左，义民唐大贞建。

恩济桥　在渌埠渡左。知县朱应辰建。

丙首渡　在县北五里

渌埠官渡　在县东十五里。

永湘渡　在县东四十里。

阴陂渡　在县东二里

荆塘渡　在县北一百八十里。

一步渡　在县北湘江口。

皂洲渡　在县西二里许。

道州

济川桥　在南门外。宋时联舟为之。明洪武间，以舟渡。万历间，州守韩子祈革龙舟四十艘，改浮桥，往来便之。后州守梁祖尧重新，极其坚利。今桥废，仍以舟渡。

云龙桥　在州学左。宋时石梁列屋置楹。明永乐间，水冲颓。正统间，州守盛祥重建石桥。今废。架木桥济之。

乘驷桥　在今文庙东右溪之上。

大富桥　在濂溪故居。宋咸淳间建。赵栉夫《记》。“龙江桥　，在州东南二十里，宁远官路。旧有石桥，为洪水冲颓。康熙二十四年，秦商捐金重建，极其坚壮，行旅便之。”

文村桥　在州北，路通永州，上覆屋屋，今废。普济桥　在营川门外旧教场傍。明洪熙间，州守欧阳思敬建，郡人王佐《记》。

参驾桥　在营川门外，地名“铜车头傍。”

寿安桥　在州城东门外五如石傍左溪上坊。民周统等重建。上覆屋三间，屋今废。

凤仙桥　在宜阳乡。宋祥符间，何守悰建。高明桥　在营阳乡广西大路。上刻石狮四，屋十间，今屋废。

长田桥　在州西三十里进贤乡。明正统间坊。

民何宗源等修

皋陶桥　在州西北进贤乡。宋嘉定间造。驷马桥　在州南蒋居乡，今俗呼“四眼桥。” 兴桥　在州南三十里。乡民蒋述修建。

山口桥　在州西潇川乡。俗呼“杨家桥。” 今桥废用渡，此系要路，渡或应济不及，往来苦之。杨家桥　在州西十五里营乐乡。

十里桥　在州西十里。明洪武间，僧居敬砌。午田桥　在州西南二十五里。路通永明。宋淳祐间，居民朱明远建。上覆屋。

鼻亭桥　在州北，路通永州，古石梁。明崇祯间，洪水冲颓，殊苦往来。今架木桥济之。

永思桥　在州城东担山西。明宁远卫江镇抚葬母于此，故名。永乐间，训导邓中《记》。

昼锦桥　在州西四十里。明正统间，郡人廖贤致仕归，建之。

福兴桥　旧名“争架桥” ，在州西一里。明正统间，州同谷安重建。

斜皮渡　在州北十里

岑江渡　在州西十五里。

白马渡　在州东北十五里。

上郭渡　在州南一里

宁远县

望仙桥　明正统九年建。

新桥　在小南门外

莲花桥　在城东文昌门外半里。

黄花桥　在西乡黄家库。

太平桥　在城北门外二里。

白沙桥　：去县治十里。

五里桥　：在县治南五里。

花桥　在县北十五里

八里桥　在治北

干溪桥　在治北六里

马恋桥　去治三十里

双桥　：在治北四十里。

徐溪桥　在治北六十里。

黄村桥　在太阳乡，路通九疑。

浯溪桥　在治南

桐冈桥　在治北二十里。

龟鳖桥　在东乡

夏庄桥　在东乡

韶溪桥　在东门外

迎仙桥　在东乡

龙陂桥　在东乡

段家桥　在治西

马。桥，　在仁泽乡。《清水桥》，　在西乡清水洞。

西冈桥　在贾宜洞西冈下。

羊蹄桥　在东乡二都界。

坦陂桥　在坦陂下

乱石桥　在下鹤洞

曲江桥　在曲江庙前

鼓楼桥　在鼓楼岭下

兴贤桥　在小南门外。隆庆元年，知县崔大壮建，以镇水口。万历三年，蔡光加修桥楼，计三十问，题名曰“固宁。” 二十年，知县王时春益加修造，建楼阁于上，更“固宁” 曰“兴贤。” 今石墩尚存。拱辰桥　在北门外。

武定桥　在西门外

雨亭桥　在东门外，上有喜雨亭。

文昌桥　在东门外

登云桥　在演桥左

七里桥　在南门外七里洞。

水深桥　在北门外洞口。

折桂桥　在东门外一里。

大涧桥　在大涧陂下

李家桥　在陈家陂上

墟家桥　在白神冈下

桕木桥　，在里亭冈下。“夹冈桥　” ，在黄泥陂下。

牛路桥　在蒋家陂下

龙盘桥　在李家村

社脚桥　：在永乐乡社脚洞。

视头桥　在中和乡铅溪洞。

月江桥　在中和乡月江洞。

上芦桥　在太平乡上芦洞。

下芦桥　在太平乡月江洞。

香花桥　在太和塘下

老菜桥　在塔冈黄桑洞。

《小陂双桥　》在北关东家洞。

安城桥　在永乐乡蒲岭头。

两路桥　在两路铺太平乡。

铁𬬻桥　在杉木桥上

宜来桥　在永乐乡神下洞。

十里桥　在县西南十里铺。

“卢家桥　” 在和尚砠脚。

思母桥　在太平洞

淹口桥　在五指山下

女菜桥　在太平山头洞。

平桥　，在县八里，路通桂阳。

樟木桥　在广济乡官田洞。

白果桥　在县北八里坪中。

界头桥　在广济乡桐皮洞。

云胆桥　在广济乡下洞。

田庄桥　在田庄洞

鼓坪桥　在鼓坪山下

东阳渡　在县东一里

江渡　在县治北五里

古子渡　在县治北三十里。

把截渡　在县南二十里。

新建渡　在县治南一里。

永明县

县江桥　在县治东

学士桥　在西南六十里，因东坡过之而名。“云津桥　” ，在南门外。今废为渡。

高成桥　在治西南五里。

扶唐桥　在治西南二十里。

五马桥　在治南六十里。

雷溪桥　在治东十五里。

福兴桥　在治西一里

秀溪桥　在治西二里

利田桥　在县东南。瀑带水流其下，通兴化乡。罗带桥　，在县南十五里，通枇杷所。

桐田桥　在县西南十五里桐田寺前。

冻青桥　在县西十五里。冻水流其下。

百子桥　在县东北十五里。旧称“姑子桥。” 万历壬辰，邑令胥从化建。

沇溪桥　在县东北，邑东乡官龚廷遂建。杜口桥　在县东北二十六里。万历壬辰年，邑令胥从化捐俸，率耆民周邦成建。

卢家桥　在一都桐口。万历壬辰，邑令胥从化建，易以“鸣凤。”

濯锦桥　在六都。重叠岭麓濯锦溪。梁唐时蒋氏建立。

柳木桥　在县西南二十二里。天启四年建。驷马桥　，在县南二十里。

永济渡　在县东一里

白龙渡　在县西南一里。

扶陂渡　在县西三里

白水渡　在县东六里

龙田渡　在县东十里

欧家渡　在县东北二十五里。

上墟下墟渡　在县西南四十里。

周塘渡　在县西南四十五里。

邑口渡　在县西南四十五里。

江华县

宜兴桥　在旧治

成津桥　在治西五里

白芒桥　在治南六十里。

浪石寺前桥　在治南五里。

惠政桥　在治东十五里。

登历桥　在治北五里

南门桥　在县南城外

杨江桥　在县南三十里。

广济桥　在县南七十里。深险难涉。义民刘志道捐建，生子取名“元桥。”

通济桥　在县南城外

宜政桥　在县东南三里，今重元观之左。龙眼桥　，在治北三里。

高桥　：在治北二十五里。

来恩桥　：在治北二十七里。

连山桥　在治南五里

姹岩桥　在治南十里

东门桥　在县东城外

东阳渡　在治东一里

江渡　在治北五里

古子渡　在治北二十里。

新建渡　在治南一里

石榴湾渡　在县西南三十里。

三叉河渡　在县北三十里。

新田县

长富桥　在治南十五里，通桂阳。

庄夏桥　通宁远县

何达桥　在县南七里

新田桥　在北乡

沙河桥　在南乡

段家桥　在县东北十五里。

蓝头桥　在县南二十里。

清水桥　在县南三十五里。

利涉桥　在南门外溪口。明弘治九年，黄鉴率众同建。

驼头桥　在县南五十里。

天榜桥　在县北五里

刘家桥　在县西十里

流冲桥　在县西十五里。

潮水桥　在县东十五里。

九贤桥　在南乡下漕洞。

寿富桥　在北乡。